**ELŐTERJESZTÉS**

**Körmend Város Önkormányzat Képviselő-testülete 2015. június 25.-i ülésére**

**Tárgy:** A kiadások készpénzben történő teljesítésének eseteiről szóló önkormányzati rendelet megalkotására

*Tisztelt Képviselő-testület!*

Az államháztartásról szóló 2011. évi CXCV. törvény (a továbbiakban: Áht.) 85.§-a szerint, a bevételek beszedésekor, a kiadások teljesítésekor lehetőség szerint készpénzkímélő fizetési

módokat kell alkalmazni. A kiadások készpénzben történő teljesítésére csak jogszabályban szabályozott esetekben kerülhet sor.

Az Áht. 109.§ (6) bekezdése szerint felhatalmazást kap a helyi önkormányzat, hogy

rendeletben állapítsa meg a kiadások készpénzben történő teljesítésének eseteit.

Az államháztartásról szóló törvény végrehajtásáról szóló 368/2011.(XII.31.) Korm. rendelet

(a továbbiakban: Ávr.) 148.§ (3) bekezdése a következők szerint rendelkezik:

*„(3) Az államháztartás központi alrendszerébe tartozó költségvetési szerv*

*a) a közfoglalkoztatásban résztvevők bére,*

*b) az egységes rovatrend és K41. Társadalombiztosítási ellátások és K47. Intézményi*

*ellátottak pénzbeli juttatásai rovaton elszámolandó kiadások,*

*c) az egységes rovatrend K31. Készletbeszerzés és K34. Kiküldetések, reklám- és*

*propagandakiadások rovatain elszámolandó kiadások,*

*d) az egységes rovatrend K61. Immateriális javak beszerzése, létesítése, K63. Informatikai*

*eszközök beszerzése, létesítése és K64. Egyéb tárgyi eszközök beszerzése, létesítése rovatain*

*elszámolandó, kis értékű immateriális javak, tárgyi eszközök beszerzésére irányuló kiadások,*

*e) az egységes rovatrend K33. Szolgáltatási kiadások és K123. Egyéb külső személyi*

*juttatások rovatain elszámolandó, százezer forint értéket el nem érő kiadások,*

*f) a c)-e) pont szerinti kiadásokhoz kapcsolódóan az egységes rovatrend K351. Működési*

*célú előzetesen felszámított általános forgalmi adó és a K67. Beruházási célú előzetesen*

*felszámított általános forgalmi adó rovatain elszámolandó kiadások, és*

*g) az a)-f) pont szerinti kiadásokra a foglalkoztatottaknak elszámolási kötelezettséggel adott*

*előlegek készpénzben történő teljesítésére igényelheti - a költségvetési szerv pénzkezelési*

*szabályzatában meghatározott házipénztári keret nagyságára is figyelemmel - készpénz*

*felvételét a Kincstártól, és teljesíthet készpénzben kifizetést.”*

Az Áht. felhatalmazása alapján a kiadások készpénzben történő teljesítésének eseteiről szóló

önkormányzati rendelet megalkotására teszek javaslatot az Ávr. hivatkozott 148.§ (3)

bekezdése szabályainak helyi viszonyokra történő alkalmazásával.

A rendelet szabályait szükséges kiterjeszteni a Körmend Város Önkormányzata által irányított, és fenntartott költségvetési szervekre, a Körmendi Közös Önkormányzati Hivatal gazdasági szervezete által a költségvetési, gazdálkodási, beszámolási, könyvvezetési feladtok ellátásából adódóan a Körmend és Kistérsége Önkormányzati Társulásra és az általa fenntartott költségvetési szervre, Körmend és Mikrotérsége Intézményfenntartó Társulásra és költségvetési szerveire az általuk kezelt valamennyi pénzeszköz vonatkozásában.

A fenntartónak felül kell vizsgálni a Pénzkezelési Szabályzatokat, hogy a rendelet hatályba lépését követően megfeleljen ezen rendeletben foglalt szabályoknak.

A fentiek alapján kérem az előterjesztés megvitatását és a rendelet-tervezet elfogadását.

Körmend, 2014. június 17**.**

**Bebes István**

**polgármester**

**Körmend Város Önkormányzata Képviselő-testületének …./…./2015. (…./…. ) önkormányzati rendelete**

**a kiadások készpénzben történő teljesítésének eseteiről**

Körmend Város Önkormányzata Képviselő-testülete az Alaptörvény 32. cikk (1) bekezdésének

a) pontjában meghatározott jogkörében eljárva a 2011. évi CXCV. törvény 109.§ (6)

bekezdésében kapott felhatalmazás alapján az Önkormányzat, a Körmendi Közös

Önkormányzati Hivatal, és a Körmend Város Önkormányzata irányítása alá tartozó intézmények pénzügyi teljesítésének módjáról a következőket rendeli el:

**A rendelet hatálya**

**1. §**

A rendelet hatálya kiterjed Körmend Város Önkormányzatának (továbbiakban: Önkormányzat)

gazdálkodására, továbbá az Önkormányzat irányítása alá tartozó költségvetési intézményekre.

**Fizetési módok**

**2. §**

(1) A beszerzések, szolgáltatások pénzügyi teljesítésénél változatlanul előnyben kell

részesíteni az államháztartásról szóló 2011. évi CXCV. törvény (továbbiakban: Áht.) 85. §-a

szerint a banki átutalással vagy a bankkártyával történő fizetési módokat.

(2) Amennyiben az (1) bekezdésben meghatározottak teljesíthetőek, készpénzes kifizetések

esetén e rendeletben meghatározottak szerint kell eljárni.

**Készpénzelőleg felvétele**

**3. §**

(1) A gazdálkodó szervezetek készpénzes kifizetéseik teljesítésére készpénzt vehetnek fel a bankszámláról a házipénztári forgalom bonyolítására.

(2) A házipénztárból felvett készpénzelőleggel a készpénzt felvevőnek el kell számolnia. Az elszámolás az adott gazdálkodó szervezet Pénztári és Pénzkezelési Szabályzatában meghatározottak szerint történik.

**A Körmendi Közös Önkormányzati Hivatal készpénzben történő pénzügyi teljesítése**

**4. §**

(1) A Körmendi Közös Önkormányzati Hivatal gazdálkodása során az e rendeletben foglaltak szerint kell eljárni a felmerülő készlet- és kis értékű tárgyi eszköz beszerzéseknél, a kiküldetési és reprezentációs kiadásoknál, továbbá egyes kis összegű szolgáltatási kiadások készpénzben történő teljesítésénél, valamint a szociális támogatások, ellátások (segélyek) kifizetésénél.

(2) A Körmendi Közös Önkormányzati Hivatal gazdálkodása során a következő kifizetésekre igényelhető készpénz felvétele, illetve készpénzes kifizetés a házipénztárból:

a) belföldi-külföldi kiküldetéseknél útiköltség térítések,

b) kisebb javítási munkálatok (víz, csatorna, elektromos hálózat javítása, szerelése,

képkeretezés, üvegezés),

c) kulcsmásolás, zárak beszerzése,

d) különféle engedélyek kérése,

e) reprezentáció (szendvicsek, pogácsák, cukrászati termékek beszerzése stb.),

f) szociális segélyek készpénzben történő kifizetése rendkívüli esetben,

g) utazási költségtérítés, bérlet,(munkába járás)

h) egyéb, kis összegű kiadások,

i) jegyzői utasításban foglalt egyéb kifizetések,

j) közfoglalkoztatással kapcsolatos személyi juttatások eseti kifizetése.

k) megbízási díjak

 **Körmend Város Önkormányzata készpénzben történő pénzügyi teljesítése**

**5. §**

Körmend Város Önkormányzata gazdálkodása során a következő kifizetésekre igényelhető készpénz felvétele, illetve készpénzes kifizetés a házipénztárból:

a) belföldi-külföldi kiküldetéseknél útiköltség térítések,

b) kisebb javítási munkálatok (víz, csatorna, elektromos hálózat javítása, szerelése,

képkeretezés, üvegezés),

c) kulcsmásolás, zárak beszerzése,

d) különféle engedélyek kérése,

e) reprezentáció (szendvicsek, pogácsák, cukrászati termékek beszerzése),

f) önkormányzati segélyek készpénzben történő kifizetése (rendkívüli esetben),

g) támogatási szerződések kifizetése abban az esetben, ha nincs bankszámla

h) utazási költségtérítés, bérlet,

i) egyéb, kis összegű kiadások,

j) polgármesteri utasításban foglalt egyéb kifizetések,

k) közfoglalkoztatással kapcsolatos személyi juttatások eseti kifizetése,

l) képviselői tiszteletdíj kifizetés, kisebbségi önkormányzat esetében

**Az Önkormányzat irányítása alá tartozó költségvetési intézmények készpénzben történő pénzügyi teljesítése**

**6. §**

(1) Az Önkormányzat irányítása alá tartozó költségvetési intézmények készpénzben történő

pénzügyi teljesítése vonatkozásában az e rendeletben foglaltak szerint kell eljárni a felmerülő készlet- és kis értékű tárgyi eszköz beszerzéseknél, a kiküldetési és reprezentációs kiadásoknál, továbbá egyes kis összegű szolgáltatási kiadások készpénzben történő teljesítésénél, valamint az intézményi ellátottak pénzbeli juttatásainak kifizetésénél.

(2) Az Önkormányzat irányítása alá költségvetési intézményeknél a következő kifizetésekre

igényelhető készpénz felvétele, illetve készpénzes kifizetés a házipénztárból:

a) kisebb javítási munkálatok (víz, csatorna, elektromos hálózat javítása, szerelése,

képkeretezés, üvegezés),

b) kulcsmásolás, zárak beszerzése,

c) kiküldetéseknél útiköltség térítések,

d) reprezentációs kiadások,

e) kis összegű szakmai anyag beszerzése,

f) utazási költségtérítés, bérlet,

g) egyéb, kis összegű kiadások,

h) rendezvények alkalmával felmerült költségek (művészek nagyobb összegű fellépési díja)

**Záró rendelkezések**

**7. §**

Ez a rendelet 2015. július 1. napján lép hatályba.

**8. §**

A költségvetési szervek Pénzkezelési Szabályzatukat e rendelet hatályba lépését követő 90 napon belül kötelesek felülvizsgálni e rendelet szabályainak való megfelelés érdekében.

**dr. Stepics Anita jegyző sk. Bebes István polgármester sk.**

**jegyző polgármester**

**Kihirdetve:**